REDAKTSIOON:
28.02.2003 määrusega nr 8
27.09.2002 määrusega nr 44										

KOLMANDA  KOOSSEISU

O T S U S
										
Haapsalu								28. aprill 2000 nr 36

Haapsalu linna munitsipaalkoolide ja 
-lasteaedade põhimääruste kinnitamine

Juhindudes  koolieelse lasteasutuse seaduse  paragrahvist 9, põhikooli- ja gümnaasiumiseaduse paragrahvist 12 ning kohaliku omavalitsuse korralduse seaduse paragrahvist 22 punktist 34 Haapsalu Linnavolikogu  otsustab:

1. Kinnitada:
1.1.	Haapsalu Lasteaia “Tõruke” põhimäärus (lisa 1);
1.2.	Haapsalu Lasteaia “Vikerkaar” põhimäärus (lisa 2);
1.3.	Haapsalu Lasteaia “Pääsupesa” põhimäärus (lisa 3);
1.4.	Haapsalu Lasteaia “Päikesejänku” põhimäärus (lisa 4);
1.5.	Haapsalu Lasteaia “Tareke” põhimäärus (lisa 5);
1.6.	Haapsalu Gümnaasiumi põhimäärus (lisa 6);
1.7.	Haapsalu Wiedemanni Gümnaasiumi põhimäärus (lisa 7;
1.8.	Haapsalu Vene Gümnaasiumi põhimäärus (lisa 8);
1.9.	Haapsalu Linna Algkooli põhimäärus (lisa 9);
1.10.	Haapsalu Õhtukeskkooli põhimäärus (lisa 10).

2. Otsus jõustub kolmandal päeval peale avalikustamist.

Andres Lipstok
Volikogu esimees

	

KOLMANDA  KOOSSEISU

M Ä Ä R U S
							
Haapsalu								27. september 2002 nr 44

Haapsalu Õhtukeskkooli nime ja 
põhimääruse muutmine

Tulenevalt asjaolust, et Haapsalu Õhtukeskkoolis õpivad valdavalt täiskasvanud, kooli õppekorraldus on kaugõppeplaani järgi korraldatud ja õppetöö toimub päevasel ajal ning arvestades Haapsalu Õhtukeskkooli ettepanekut ja Haapsalu Linnavalitsuse ettepanekut nime muutmise ja sellega seonduvat kooli põhimääruse muutmise vajadust ja juhindudes põhikooli- ja gümnaasiumiseaduse paragrahvi 12 lõigetest 2 ja 4 Haapsalu Linnavolikogu  m ä ä r a b:

1.	Muuta alates 01. jaanuarist 2003. a Haapsalu Õhtukeskkooli nime ja lugeda kooli uueks nimeks  “Haapsalu Täiskasvanute Gümnaasium”.

2.	Muuta alates 01. jaanuarist 2003. a Haapsalu Linnavolikogu 28. aprilli 2000. a otsuse nr 36 “Haapsalu linna munitsipaalkoolide ja –lasteaedade põhimääruste kinnitamine” punkti 1.10 asendades sõnad “Haapsalu Õhtukeskkool” sõnadega “Haapsalu Täiskasvanute Gümnaasium”.

3.	Muuta alates 01. jaanuarist 2003. a Haapsalu Linnavolikogu 28. aprilli 2000. a otsusega nr 36 “Haapsalu linna munitsipaalkoolide ja –lasteaedade põhimääruste kinnitamine” kinnitatud lisa 10 järgmiselt:
3.1.	asendades pealkirjas sõnad “Haapsalu Õhtukeskkooli põhimäärus” sõnadega “Haapsalu Täiskasvanute Gümnaasiumi põhimäärus”.
3.2.	muuta punkti 1 ja sõnastada see järgmiselt:
1. Kooli ametlik nimetus on Haapsalu Täiskasvanute Gümnaasium (edaspidi Kool).
3.3.	muuta kogu põhimäärust asendades sõna “õhtukeskkool” vastavas käändes sõnaga “kool” vastavas käändes.

4.	Avaldada määrus elektroonilises Riigi Teatajas.

5.	Määrus jõustub kolmandal päeval peale avalikustamist.

Andres Lipstok
Volikogu esimees

KOLMANDA  KOOSSEISU

M Ä Ä R U S
							
Haapsalu								27. september 2002 nr 45

                                                                                                             

Haapsalu Vene Gümnaasiumi nime
ja põhimääruse muutmine

Tulenevalt asjaolust, et muutunud õppekorraldusega seoses ei ole Haapsalu Vene Gümnaasium enam ainult vene keelt rääkivate laste üldhariduslik õppeasutus ja läbi vaadanud Haapsalu Vene Gümnaasiumi taotluse ja Haapsalu Linnavalitsuse ettepaneku Haapsalu Vene Gümnaasiumi nime muutmiseks ning vajadusest teha seoses nime muutmisega vastavad muudatused selle kooli põhimääruses ja juhindudes põhikooli- ja gümnaasiumiseaduse paragrahvi 12 lõigetest 2 ja 4 Haapsalu Linnavolikogu  m ä ä r a b:

1. Muuta alates 01. jaanuarist 2003. a Haapsalu Vene Gümnaasiumi nime ja lugeda kooli uueks nimeks “Haapsalu Üldgümnaasium”.

2. Muuta alates 01. jaanuarist 2003. a Haapsalu Linnavolikogu 28. aprilli 2000. a otsuse nr 36 “Haapsalu linna munitsipaalkoolide ja –lasteaedade põhimääruste kinnitamine” punkti 1.8 asendades sõnad “Haapsalu Vene Gümnaasium” sõnadega “Haapsalu Üldgümnaasium”.

3. Muuta alates 01. jaanuarist 2003. a Haapsalu Linnavolikogu 28. aprilli 2000. a otsusega nr 36 “Haapsalu linna munitsipaalkoolide ja –lasteaedade põhimääruste kinnitamine” kinnitatud lisa 8 järgmiselt:
3.1 asendades pealkirjas sõnad “Haapsalu Vene Gümnaasiumi põhimäärus” sõnadega “Haapsalu Üldgümnaasiumi põhimäärus”;
3.2 muuta punkti 1 ja sõnastada see järgmiselt:
1. Gümnaasiumi ametlik nimetus on Haapsalu Üldgümnaasium (edaspidi Gümnaasium).

4. Avaldada määrus elektroonilises Riigi Teatajas.

5. Määrus jõustub kolmandal päeval peale avaldamist.

Andres Lipstok
Volikogu esimees

NELJANDA KOOSSEISU

M Ä Ä R U S

Haapsalu								28. veebruar 2003 nr 8

Haapsalu linna haridusasutuste
põhimääruste osaline muutmine

Seoses Haridusministeeriumi ümbernimetamisega Haridus- ja Teadusministeeriumiks on vaja viia sisse vastavad muudatused linna haridusasutuste põhimäärustesse. Sellest tulenevalt ning juhindudes seadusest “Haridusministeeriumi ümbernimetamisega Haridus- ja Teadus-ministeeriumiks seonduv seaduste muutmise seadus”, kohaliku omavalitsuse korralduse seaduse § 22 lg 1 p 34, § 23, § 45, Haapsalu põhimääruse § 82 põhikooli- ja gümnaasiumiseaduse § 12 lg 4, koolieelse lasteasutuse seaduse § 9 lg 3, huvialakooliseaduse § 4 lg 2 ning haldusmenetluse seadusest Haapsalu Linnavolikogu m ä ä r a b:

1.	Muuta Haapsalu Lasteaia “Tõruke”, Haapsalu Lasteaia “Vikerkaar”, Haapsalu Lasteaia “Pääsupesa”, Haapsalu Lasteaia “Päikesejänku”, Haapsalu Lasteaia “Tareke”, Haapsalu Gümnaasiumi, Haapsalu Wiedemanni Gümnaasiumi, Haapsalu Üldgümnaasiumi, Haapsalu Linna Algkooli, Haapsalu Täiskasvanute Gümnaasiumi, Haapsalu Muusikakooli, Haapsalu Kunstikooli, Haapsalu Lastekeskuse ja Läänemaa Spordikooli põhimäärusi alljärgnevalt:
1.1.	asendada põhimääruste tekstides kõik sõnad “Haridusministeerium” sõnadega “Haridus- ja Teadusministeerium” vastavas käändes;
1.2.	asendada põhimääruste tekstides kõik sõnad “haridusminister” sõnadega “haridus- ja teadusminister” vastavas käändes.

2.	Avalikustada määrus väljapanekuga linnavolikogu kantseleis.

3.	Määrus jõustub kolmandal päeval peale avalikustamist.

Andres Ammas
Volikogu esimees